তাঁদের আইনজীবী ইন্দ্রজিৎ রায়চৌধুরী শনিবার জানান, বছর ন’য়েক আগে আয়লার সময় সুন্দরবন উপকূল থানা এলাকার সাতজেলিয়া গ্রাম পঞ্চায়েতের তিনটি গ্রামের বাঁধ ক্ষতিগ্রস্ত হয়। সুকুমারি-১, সুকুমারি-২ এবং ইমলিবাড়ি গ্রামের পাশ দিয়ে বয়ে চলেছে গুমোর নদী। তিনটি গ্রামেই মাটির বাঁধ দেওয়া ছিল। আয়লায় সেই বাঁধ ভেঙে যাওয়ায় গ্রামগুলি ভেসে যায়। পরে সাতজেলিয়া গ্রাম পঞ্চায়েত কর্তৃপক্ষ বাঁধ মেরামতির চেষ্টা করলেও নিয়মিত রক্ষণাবেক্ষণ না হওয়ায় ফের তা ভাঙতে থাকে।